พอดีมีอะไรกับแฟน วันที่12/05/63 ค่ะ เเล้วไม่ได้ป้องกัน เเล้วกินยาคุมฉุกเฉินไปค่ะ ปกติ คือ เท่าที่จำได้เคยกินเเล้ว ไม่เกิน 12วัน ประจำเดือนจะมา เเต่ นี้เลยมาจะ1เดือนเเล้วค่ะ ประจำเดือนยังไม่มาเเล้ว พอตรวจ ขึ้น สองขีดเเบบ จางๆ นะคะ คือท้องใช่ไหมคะ ประจำเดือนหมดล่าสุดคือวัน ที่ 1/05/63นะคะ
สวัสดีค่ะ หากประจำเดือนมาวันที่ 1 พ.ค. 63 แล้วได้มีเพศสัมพันธ์วันที่ 12 พ.ค. ซึ่งถือว่าอยู่ในช่วงกึ่งกลางของรอบเดือน โอกาสในการตั้งครรภ์นั้นมีได้มาก ส่วนการทานยาคุมฉุกเฉินนั้น ก็ไม่สามารถป้องกันการตั้งครรภ์ได้ 100% ดังนั้น หากประจำเดือนไม่มานาน 1 เดือน แล้วได้ตรวจหาการตั้งครรภ์ แล้วพบขึ้นขีดที่ 2 จางๆ ก็แสดงว่า น่าจะมีการตั้งครรภ์เกิดขึ้นค่ะ แนะนำควรรออีก 2-3 วัน แล้วลองตรวจซ้ำอีกครั้ง หากยังคงตรวจพบขึ้น 2 ขีด ก็แสดงว่าน่าจะมีการตั้งครรภ์เกิดขึ้น จริง ซึ่งแนะนำควรหาเวลาไปฝากครรภ์โดยเร็วค่ะ ในระหว่างนี้ ก็ควรทานอาหารที่มีประโยชน์ต่างๆ งดการดื่มชา กาแฟ แอลกอฮอล์ หลีกเลี่ยงการอยู่ใกล้ผู้ที่สูบบุหรี่ นอนพักผ่อนให้เพียงพอ และควรทานกรดโฟลิกเสริมด้วยค่ะ